CELEX: 32007D0773
Language: hu
Date: 2007-11-26 00:00:00
Title: 2007/773/Euratom: A Tanács határozata ( 2007. november 26. ) az Európai Atomenergia-közösség részére a Közös Kutatóközpont által végrehajtandó kiegészítő kutatási program egyéves meghosszabbításáról

30.11.2007   
            
            
               HU
            
            
               Az Európai Unió Hivatalos Lapja
            
            
               L 312/29
            
         A TANÁCS HATÁROZATA
   (2007. november 26.)
   az Európai Atomenergia-közösség részére a Közös Kutatóközpont által végrehajtandó kiegészítő kutatási program egyéves meghosszabbításáról
   (2007/773/Euratom)
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre és különösen annak 7. cikkére,
   tekintettel a Bizottságnak a tudományos és műszaki bizottsággal folytatott konzultációt követően benyújtott javaslatára,
   tekintettel a Közös Kutatóközpont (KKK) igazgatótanácsának véleményére,
   mivel:
   
               (1)
            
            
               A nukleáris orvostudomány Európai Unión belüli fejlődése hozzájárul az emberi egészségvédelem biztosítására irányuló célkitűzéshez. Ez szükségessé teszi a tesztreaktorok orvosi célokra való szélesebb körű használatát.
            
         
               (2)
            
            
               2004. február 19-én a Tanács határozatot fogadott el az Európai Atomenergia-közösség részére a Közös Kutatóközpont által végrehajtandó kiegészítő kutatási program elfogadásáról (1). A programot egy – 2007. január 1-ig tartó – hároméves időszakra fogadták el.
            
         
               (3)
            
            
               Az Európai Kutatási Térség keretében a petteni nagy neutronfluxusú reaktorra (HFR) vonatkozó kiegészítő kutatási program az Unióban rendelkezésre álló egyik fő eszköz arra, hogy hozzájáruljon az orvosi diagnosztikai és gyógyászati módszerek támogatásához és kipróbálásához, az anyagtudomány fejlődéséhez, valamint a nukleáris energia területén fennálló problémák megoldásához.
            
         
               (4)
            
            
               A HFR üzemképes állapotban van legalább 2015-ig, és a reaktor üzemeltetője 2005 februárjában kapott új működési engedélyt. A rendelkezésre álló műszaki lehetőségek kihasználása érdekében ezért a kiegészítő kutatási programot még egy évvel meg kell hosszabbítani. A meghosszabbítás visszamenőlegesen lép hatályba annak érdekében, hogy lefedje a program folyamatban lévő tevékenységeit a 2007. január 1-je óta tartó időszak tekintetében.
            
         
               (5)
            
            
               A kiegészítő kutatási program e meghosszabbításához szükséges pénzügyi hozzájárulásokat Hollandia és Franciaország nyújtja majd,
            
         ELFOGADTA EZT A HATÁROZATOT:
   1. cikk
   A HFR üzemelésével kapcsolatos kiegészítő kutatási program („a program”), amelynek célkitűzéseit az I. melléklet tartalmazza, 2007. január 1-jétől egy évvel meghosszabbodik.
   2. cikk
   A program meghosszabbításának végrehajtásához szükséges pénzügyi hozzájárulások becsült összege 8 500 000 EUR. A hozzájárulások lebontása a II. mellékletben szerepel.
   3. cikk
   A Bizottság felel a program végrehajtásáért, és e célból a KKK szolgálataihoz fordul. A KKK igazgatótanácsát folyamatosan tájékoztatják a program végrehajtásáról.
   4. cikk
   A Bizottság 2008. június 15. előtt jelentést nyújt be az Európai Parlamenthez, a Tanácshoz és az Európai Gazdasági és Szociális Bizottsághoz e határozat végrehajtásáról.
   5. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a határozatot 2007. január 1-től kell alkalmazni.
   6. cikk
   Ennek a határozatnak a tagállamok a címzettjei.
   
      Kelt Brüsszelben, 2007. november 26-án.
      
         
            a Tanács részéről
         
         
            az elnök
         
         J. SILVA
      
   
   
      (1)  2004. február 19-i 2004/185/Euratom tanácsi határozat (HL L 57., 2004.2.25., 25. o.).
   
      I. MELLÉKLET
      A PROGRAM TUDOMÁNYOS ÉS MŰSZAKI CÉLKITŰZÉSEI
      A program céljai elsődlegesen a következők:
      
                  1.
               
               
                  A petteni nagy neutronfluxusú reaktor (HFR) biztonságos és megbízható üzemelése; e tevékenység magában foglalja a létesítmény évi több mint 250 napos rendes használatát, valamint az üzemanyagciklusnak a vonatkozó biztonsági és minőségi ellenőrzések melletti kezelését.
               
            
                  2.
               
               
                  A HFR ésszerű használatának kialakítása számos területen. A HFR használatát magában foglaló főbb kutatási és fejlesztési témák többek között a következők: a meglévő atomreaktorok biztonságának javítása, egészség, beleértve az orvosi izotópok kifejlesztését az orvosi kutatás kérdéseinek megválaszolása és a gyógyászati technikák kipróbálása érdekében, fúzió, alapkutatás és képzés, valamint hulladékgazdálkodás, beleértve a nukleáris üzemanyag kifejlesztésének lehetőségét a fegyverminőségű plutónium megszüntetése révén.
               
            
   
      II. MELLÉKLET
      A 2. CIKKBEN EMLÍTETT HOZZÁJÁRULÁSOK LEBONTÁSA
      A programhoz való hozzájárulások Hollandiából és Franciaországból származnak majd.
      E hozzájárulások lebontása a következő:
      
                  Hollandia
               
               
                  :
               
               
                  8 200 000 EUR
               
            
                  Franciaország
               
               
                  :
               
               
                  300 000 EUR
               
            
                  Összesen
               
               
                  :
               
               
                  8 500 000 EUR